കോവിഡ്: പി.ജയരാജന്റെ ചികില്സപ്രത്യേക മെഡിക്കല് ബോര്ഡ് രൂപീകരിച്ചു പരിയാരം: കോവിഡ് ബാധിച്ച് കണ്ണൂര് ഗവ.മെഡിക്കല് കോളേജ് ആശുപത്രിയില് ചികില്സയില് കഴിയുന്ന സി.പി.എം.സംസ്ഥാന കമ്മറ്റി അംഗവും മുന് എം.എല് എയുമായ പി.ജയരാജന്റെ ചികില്സക്കായി പ്രത്യേക മെഡിക്കല് ബോര്ഡ് രൂപീകരിച്ചു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം കോവിഡ് രോഗബാധയെ തുടര്ന്നുള്ള ശാരീരിക അവശതകള് കാരണമാണ് ജയരാജനെ ശനിയാഴ്ച്ച രാത്രി കൂത്തുപറമ്ബിലെ പാട്യത്തെ വീട്ടില് നിന്നും വിദഗ്ധ ചികിത്സയ്ക്കായി കണ്ണുര് മെഡിക്കല് കോളേജ് ആശുപത്രിയിലേക്ക് മാറ്റിയത്. പ്രിന്സിപ്പാള് ഡോ.കെ.അജയകുമാര്, മെഡിക്കല് സൂപ്രണ്ട് ഡോ.കെ.സുദീപ്, ഡെപ്യൂട്ടി മെഡിക്കല് സൂപ്രണ്ട് ഡോ.ഡി.കെ.മനോജ്, കാഷ്വാലിറ്റി ഡെപ്യൂട്ടി മെഡിക്കല് സൂപ്രണ്ട് ഡോ.വിമല് റോഹന്, കാര്ഡിയോളജി വിഭാഗം മേധാവി ഡോ.എസ്.എം.അഷറഫ്, മെഡിസിന് വിഭാഗം മേധാവി ഡോ.കെ.രഞ്ജിത്ത്, നോഡല് ഓഫീസര് ഡോ.പ്രമോദ്, കമ്യൂണിറ്റി മെഡിസിന് വിഭാഗം മേധാവി ഡോ.എ.കെ.ജയശ്രീ എന്നിവരുള്പ്പെടുന്നതാണ് മെഡിക്കല് ബോര്ഡ്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read രവി ശാസ്ത്രിക്ക് കൊവിഡ് ടീം ഇന്ത്യയുടെ പരിശീലക സംഘത്തിലെ മൂന്നുപേര് ഐസൊലേഷനില്, താരങ്ങളുടെ പരിശോധനാ ഫലം നെഗറ്റീവ് കോവിഡ്: പി.ജയരാജന്്റെ ആരോഗ്യനിലയില് നേരിയ പുരോഗതിയെന്ന് മെഡിക്കല് ബുള്ളറ്റിന് സംസ്ഥാനത്ത് ഇന്ന് 29,682 പേര്ക്ക് കോവിഡ് ജയരാജന്റെ ശാരീരിക സ്ഥിതി പരിഗണിച്ച് പ്രതിരോധത്തിനായി ചില പ്രത്യേക മരുന്നുകള് നല്കാനും ഐ.സി.യുവില് തന്നെ ചികില്സ തുടരാനും മെഡിക്കല് ബോര്ഡ് യോഗം തീരുമാനിച്ചു. ഇന്നലെ രാത്രി 12.30 നാണ് കോവിഡ് ബാധിതനായ പി.ജയരാജനെ ആശുപത്രിയിലെത്തിച്ചത്.